
PËR LEJIMIN E MINISTRISË SË ARSIMIT DHE SPORTIT PËR KRYERJEN E PROCEDURËS SË PROKURIMIT, ME OBJEKT “BLERJA E SISTEMIT TË SHFRYTËZIMIT, PAKETA OFFICE DHE SOFTWARE, PËR MENAXHIMIN E LABORATORËVE TË INFORMATIKËS NË SHKOLLA” DHE TË BOTIMIT TË ÇDOLLOJ NJOFTIMI PROKURIMI PËR KËTË SHËRBIM 

Në mbështetje të nenit 100 të Kushtetutës, të ligjit nr. 9643, datë 20.11.2006 “Për prokurimin publik”, të ndryshuar, të ligjit nr. 119/2012 “Për buxhetin e vitit 2013”, të ndryshuar, dhe në vijim të vendimit nr. 591, datë 10.7.2013 të Këshillit të Ministrave “Për disiplinimin e përdorimit të shpenzimeve buxhetore për vitin 2013”, të ndryshuar, me propozimin e ministrit të Arsimit dhe Sportit, Këshilli i Ministrave

VENDOSI:

1. Lejimin e Ministrisë së Arsimit dhe Sportit për kryerjen e procedurës së prokurimit, me objekt “Blerja e sistemit të shfrytëzimit, paketa office dhe software, për menaxhimin e laboratorëve të informatikës në shkolla”, me fondet e parashikuara në buxhetin e shtetit për vitin 2013 për këtë ministri, brenda datës 31 dhjetor 2013. Brenda këtij afati përfshihen lidhja e kontratës përkatëse dhe publikimi i njoftimit të kontratës së nënshkruar në Buletinin e Njoftimeve Publike.
2. Ngarkohen Ministria e Arsimit dhe Sportit, Ministria e Financave dhe Agjencia e Prokurimit Publik për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

